Diari Oficial de la Generalitat Valenciana


Sumari del DOGV 9664, del 18-08-2023 (2023/8907)

CORRECCIÓ d'errades de la Resolució de 7 de juliol de 2023, del director general de Qualitat i Educació Ambiental, de la declaració d'impacte ambiental del projecte de parc solar fotovoltaic de 49,99 MWp i infraestructures d'evacuació (PSF SEROL), que promou Esparity Solar ES Generación Verde 1, SL, en els termes municipals de Salinas, Elda i Petrer (Alacant). Expedient: (3102441) 56/2023/AIA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9664

Data del DOGV
:   18-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8907


Data del document
:   07-07-2023

Organisme emissor


Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Ramaderia i Pesca
    * impacte ambiental

CORRECCIÓ d'errades de la Resolució de 7 de juliol de 2023, del director general de Qualitat i Educació Ambiental, de la declaració d'impacte ambiental del projecte de parc solar fotovoltaic de 49,99 MWp i infraestructures d'evacuació (PSF SEROL), que promou Esparity Solar ES Generación Verde 1, SL, en els termes municipals de Salinas, Elda i Petrer (Alacant). Expedient: (3102441) 56/2023/AIA. [2023/8907]  
  
«Resolució de correcció d'errades de la Resolució de 30 de març de 2023, per la qual es formula declaració d'impacte ambiental  
Expedient: (3102441) 56/2023/AIA.  
Títol: Parc solar fotovoltaic de 49,99 MWp i infraestructures d'evacuació (PSF SEROL).  
Promotor: Esparity Solar Es Generación Verde 1, SL.  
Òrgan substantiu: Servei Territorial d'Indústria, Energia i Mines d'Alacant.  
Ref. òrgan substantiu: (ATALFE 2020/95) Localització: Salinas, Elda, Petrer.  
  
Vist el procediment d'avaluació d'impacte ambiental que figura referenciat en l'encapçalament d'aquesta i una vegada analitzats els següents:  
  
Antecedents de fet  
  
Primer. El 30 de març de 2023, la Direcció General de Qualitat i Educació Ambiental emet una declaració d'impacte ambiental (DIA) al projecte de parc solar fotovoltaic (SEROL) i infraestructura d'evacuació.  
Segon. El 16 de juny de 2023, l'òrgan substantiu remet a aquest òrgan ambiental una sol·licitud del 14 de juny de 2023 del promotor del projecte en què sol·licita la correcció de la DIA perquè entén que hi ha un error material i sol·licita l'eliminació de tota referència al soterrament de la línia en els voltants de la serra del Bateig.  
En la sol·licitud argumenta que ha existit una confusió en la DIA en la interpretació de l'informe de data de 27 de març de 2023, del Servei de Gestió Territorial, segons el paràgraf següent:  
«Aquest servei, vistes les al·legacions presentades i la modificació de la línia d'evacuació, respecte a les dues primeres, es ratifica en l'informe emés en data de 19 de desembre de 2022, respecte a la possibilitat de soterrar el primer tram aeri de la línia d'evacuació. D'aquesta manera, si se soterrara aquest tram, no faria falta desplaçar els suports 36, 24 i 25 de lloc perquè quedarien mitigades les afeccions que tinguen per discórrer de manera soterrada. Respecte al nou traçat per a vorejar la serra de Bateig, aquest servei el considera adequat, perquè és una zona molt antropitzada i així, evita el pas per aquesta serra, amb pendents superiors al 25 %. Per a concloure amb la línia d'evacuació, aquest servei, entén que el promotor ha fet l'esforç de fer la línia d'evacuació mixta, però considera, que, vista l'existència de camins existents en el primer tram aeri, s'hauria de realitzar el soterrament.»  
  
L'argument indica que el primer tram de la línia aèria d'evacuació no es correspon amb el primer tram aeri, tram que envolta la serra del Bateig, per correspondre la nomenclatura utilitzada pel Servei de Gestió del Territori amb l'empleada amb anterioritat a la modificació del projecte objecte d'avaluació ambiental ordinària.  
Tercer. Una vegada revisada la documentació que consta en l'expedient (plànols, coordenades dels suports de la línia), es constata que la ubicació dels suports esmentats en l'informe del Servei de Gestió Territorial no es correspon amb el primer tram aeri identificat en els documents que consten en l'expedient d'avaluació d'impacte ambiental sinó amb els trams identificats com a tercer tram aeri, tram 6, el traçat del qual pot observar-se en el plànol 2.3 de l'annex a l'estudi d'impacte ambiental per la qual cosa és procedent la correcció de l'error.  
  
Fonaments de dret  
Primer. De conformitat amb l'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, la competència per a la resolució de procediments d'avaluació d'impacte ambiental de projectes correspon a la Direcció General de Qualitat i Educació Ambiental.  
Segon. Hi és aplicable l'article 109.2 de la Llei 39/2015, d'1 d'octubre, del procediment administratiu comú de les administracions públiques: «Les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet, o aritmètics existents en els seus actes.»  
  
Per tot el que s'ha exposat abans, a proposta del Servei d'Avaluació d'Impacte Ambiental, fent ús de les atribucions que exercisc resolc,  
  
Primer  
Modificar els apartats següents de la declaració d'impacte ambiental  
  
a) Apartat d'informació pública:  
En la síntesi de l'informe del Servei de Gestió Territorial, on diu:  
  
«Referent a la modificació de la línia d'evacuació per a evitar l'afecció a la serra del Bateig considera que, atesa l'existència de camins en el primer tram aeri, ha de realitzar-se el soterrament.»;  
  
Ha de dir:  
«Referent a la línia d'evacuació, atesa l'existència de camins en el tram comprés entre els suports 38 a 51, identificat en l'annex a l'estudi d'impacte ambiental de 16 de febrer de 2023 com a tercer tram aeri, en compliment de les consideracions del Servei de Gestió Territorial, ha de realitzar-se el soterrament.  
b) Apartat de consideracions ambientals  
- Línia de 66 kV»  
  
On diu:  
«La línia, malgrat els trams soterrars, passarà de tindre 36 suports a 51, augment de suports que es dona, sobretot, per a evitar el pas per la serra del Bateig. En aquesta zona és factible l'eliminació de part dels suports construint la línia soterrada, segons l'informe emés per l'òrgan competent en ordenació territorial.»;  
  
Ha de dir:  
«La línia, malgrat els trams soterrats, passarà de tindre 36 suports a 51, augment de suports que es dona, sobretot, per a evitar el pas per la serra del Bateig.  
c) Apartat primer de la resolució (condicionants ambientals)»  
  
Condició número 2b), on diu:  
«b) En el terme municipal d'Elda la línia s'ajustarà al que s'ha proposat en els informes tècnics emesos. Es procedirà al soterrament de la línia per camins en la zona factible per a això indicada en l'informe de l'òrgan competent en ordenació territorial en els voltants de la serra del Bateig.»;  
  
Ha de dir:  
«b) En el terme municipal d'Elda la línia s'ajustarà al que s'ha proposat en els informes tècnics emesos. Se soterrarà la línia per camins en la zona factible per a això indicada en l'informe de l'òrgan competent en ordenació territorial.»  
  
Segon  
Notificar aquesta resolució als interessats en l'expedient.  
  
Tercer  
a) Ordenar la publicació d'aquesta resolució en el Diari Oficial de la Generalitat Valenciana, així com en la seu electrònica.  
b) Contra aquesta resolució no es pot presentar cap recurs, sense perjudici dels que, si escau, siguen procedents en via administrativa i judicial contra l'acte pel qual s'autoritza el projecte.  
  
València, 7 de juliol de 2023.- El director general de Qualitat i Educació Ambiental: Joan Piquer Huerga.»